Henri Dunant

Henri Dunant (Ginebra, 8 de mayu de 1828 - Heiden, Suiza, 30 de octubri de 1910) jue un jombri de negocius suizu, peru al mesmu tiempu filántropu y activista de la causa humanitaria. Fundó el movimientu internacional de la Crus Colorá. Jue el primel Premiu Nobel de la Pas renti a Frédéric Passy, en 1901.

Dunant al vel las secuelas de la batalla de Solferino en Italia ondi los jombris jeríus se morían en el campu de batalla sin que naidi les ayuara, le llevó a llegalsi a los pueblus alreol en cata de ayúa y peil que atendieran a los jombritus sin reparal de que bandu eran, baju el lema Tutti fratelli (Tous somus hermanus) dichu por las mugeris de la cercana ciudá de Castiglione del Stiviere (Provincia de Mantua). Consiguió tamién la liberación de méicus austríacus jechu prisionerus por los francesis. Cabi resaltal tamién que Dunant jue el inventol del botiquín pa los primerus auxilius.

Más tardi tou estu sirvió pa lleval a cabu la fundación de la Crus Colorá. 

En 1864 se escribió las basis de la Convención de Ginebra con angunus de los postuláus humanitarius de Dunant.

 Librus ondi se palra de tou estu 
 Dunant, H., Un souvenir de Solferino, Cesno, 2002. ISBN 84-932393-2-1 
 Gómez de Rueda y Abril, J. J., Pero... quién es Henri Dunant?, Albatros Ediciones, 1980. ISBN 84-7274-066-8 
 Hispano González, M., Henri Dunant, Hisma, 1976. ISBN 84-85270-02-9
 Meurant, J., El servicio voluntario de la Cruz Roja en la sociedad de hoy, Cruz Roja Española, 1986. ISBN 84-398-7717-X.